La Policia Local de Sagunt deté un presumpte lladre en una nau del barri de Racó de l'Horta
03 de maig 2018

![](/media/nvlj3nba/92_c_agentes-policia-local.jpg)  
  

Agents de la secció de barri de la Policia Local de Sagunt han detingut durant el matí del dijous, 3 de maig, un presumpte lladre, natural d'un municipi de la comarca, en el barri de Racó de l'Horta (Bajo Vías) mentre eixia de l'interior de la nau d'una empresa en el carrer Honorari Maura que es troba en suspensió de pagaments. Els agents han observat que estava sostraient planxes d'alumini polit.

  

Segons el part de la Policia Local, les portes de la nau es trobaven forçades, per la qual cosa han sospitat que es tractava d'un robatori. A més, en eixe mateix moment, un altre individu que estava a bord d'una furgoneta blanca ha fugit deixant el vehicle junt a la nau. Els agents descriuen en el part que els dos individus vestien jupetins i granotes i es feien passar per operaris i que havien carregat un total de 148 planxes d'alumini. Així mateix, tenien d'altres preparades a l'interior de la nau per a, presumptament, carregar-les en la furgoneta.

  

A més, els agents relaten que durant l'escorcoll descobrixen que el detingut portava una navalla de 10 cm, per la qual cosa se li trasllada a les dependències de la Policia Local. Tant el detingut com els utensilis per a dur a terme el robatori i la furgoneta han sigut posats a disposició judicial.

  

Sobre l'individu que ha fugit, la Policia Local ha pogut procedir a la seua identificació.

​![](/media/343pqc1g/92_c_robobajovias_01.jpg)  

![](/media/xqzfprzs/92_c_robobajovias_02.jpg)  

  

​

*   [](http://www.facebook.com/sharer.php?u=https://aytosagunto.es/va/actualitat/la-policia-local-de-sagunt-dete-un-presumpte-lladre-en-una-nau-del-barri-de-raco-de-l-horta/ "Facebook")
*   [](http://twitter.com/share?url=https://aytosagunto.es/va/actualitat/la-policia-local-de-sagunt-dete-un-presumpte-lladre-en-una-nau-del-barri-de-raco-de-l-horta/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-policia-local-de-sagunt-dete-un-presumpte-lladre-en-una-nau-del-barri-de-raco-de-l-horta/ "Linked In")
*   [](mailto:?body=https://aytosagunto.es/va/actualitat/la-policia-local-de-sagunt-dete-un-presumpte-lladre-en-una-nau-del-barri-de-raco-de-l-horta/)